ཚེ་ཐར་ཞེས་པའི་གོ་དོན་ཅི་ཡིན་ཞེ་ན།དེ་ལ་ཐོག་མར་ཚེ་དང་།སྲོགབླ་ཞེས་པ་སོགས་ལ་འགྲེལ་བཤད་གསལ་བོ་ཞིག་དགོས་པར་སེམས་ཏེ།དུང་དཀར་རིན་པོ་ཆེསམར་མེའི་ཁུ་དང་འདྲ་བའི་ཚེ།སྡོང་པོ་དང་འདྲ་བའི་སྲོགམེ་ལྕེ་དང་འདྲ་བའི་བླ་སྟེ་དེ་གསུམ་ནི་སེམས་ཅན་རྣམས་ཀྱི་དབང་པོ་འཚོ་བར་བྱེད་པའི་རྐྱེན་གསུམ་ཡིན།ཚེ་སྲོག་བླ་མའི་དཔེ་གསུམ་ཡང་ཟེརཞེས་དང་།ད་དུང་ཁོང་གིསསྲོག་དང་སྙིང་ཞེས་པའི་མིང་འདྲ་ཡང་དོན་མི་འདྲཞེས་གསུངས་པའི་ལྟ་བ་དེར་འཐད་ཀྱང་ཁོང་གི་འགྲེལ་སྟངས་ལ་འཐད་པ་མ་བྱུང་ངོ་།།སྲོག་ཅེས་པའི་དོན་ལ།མངོན་པ་མཛོདདང་འདུལ་བམ་ཟད་མདོ་དང་བསྟན་བཅོས་གཞན་དག་ལས་ཀྱང་སེམས་ཅན་གསོན་པོར་འཚོ་ཞིང་གནས་ཐུབ་པའི་ནུས་པ་དབུགས་བཅས་པ་ལ་སྲོག་ཅེས་བྱ་ཞེས་ཟེར།ཚེདང་སྲོགབླགསུམ་ནི་གཅིག་ལ་གཅིག་བརྟེན་གྱི་ཕུང་པོའི་གཞི་རྟེན་གཙོ་བོ་ཞིག་ཡིན་པར་བཤད་ལ་དེ་གསུམ་ག་ལས་གཅིག་ཆད་ཚེ།ཚེ་སྲོག་ཀྱང་མཇུག་རྫོགས་པར་བཤད་འདུག་གོ།དེ་མིན་བླ་ཞེས་པའི་གོ་དོན་ལ།བརྡ་གསར་རྙིང་གི་རྣམ་བཞག་ལི་ཤིའི་གུར་ཁང་ཞེས་པའི་ནང་དུ་བླ་ནི་རུང་བའམ་ཆོག་པ།བཟོད་པའི་དོན་ལ་འཇུག་པར་བཤད་ལ།མཁས་དབང་མཁར་རྨེའུ་བསམ་གཏན་ལགས་ཀྱིས་བླ་ཞེས་པ་འགྲོ་བ་མིའི་ནང་སེམས་དང་ཤེས་པ་གནས་ས་ཞིག་ཏུ་ངོས་འཛིན་བྱེད་པ་ཡིན་ཏེ།བླ་ནི་བླ་དབུགས་སྲོག་གསུམ་ཞེས་པ་ལས་གལ་ཆེ་ཤོས་དེ་ཡིནཞེས་དང་།བོན་གྱི་བསྟན་འབྱུང་དྲི་མེད་གཟི་བརྗིདདུབླ་ནི་བླ་ཡིད་སེམས་ཞེས་པའི་ནས་གསེས་ཤིག་ཡིན་པར་འདོདཅེས་བརྗོད་ཡོད།བོད་ཀྱི་དམངས་ཁྲོད་དུ་བླ་ཞེས་པ་དེ་མི་རང་ཉིད་དང་འགྲོགས་ནས་ཡོད་པ་དང་།སྐབས་འགར་སྟབས་མ་ལེགས་པར་བླ་དེ་ལུས་དང་བྲལ་ཚེ་བླ་འཁྱམས་པ་ཞེས་བརྗོད།དེར་མ་ཟད་བོན་གྱི་གནའ་བོའི་ཡིག་རྙིང་འགའ་ཞིག་ཏུ་བླ་འཁྱམས་པའི་སྐོར་བརྗོད་པ་མང་དུ་སྣང་ངོ་།།